Merkezê Îrtîbatî û Çapemenîye yê HPGyî derheqê çalakîyanê gerîlayan û hêrişê artêşa tirke de eşkerayîye daye û nê pare kerdî:
Zap
‘’7ê êlule de Warê Xoverdayîşî yê Karkerî de çalakîye ameye kerdene, îşxalkerêk ame cezakerdene. 7, 8 û 9ê êlule de  Warê Xoverdayîşî yê Şehîd Adîlî yê Çemçoyî de îşxalkerî ameyî pirodayene. Çalakîyanê cîya cîyayan de yewê înan payeber tewr tay 3 îşxalkerî ameyî cezakerdene.
Hemleya Şorişgêre Şehîd Savaş Maraşî ya Cengê Xabûrî
8ê êlule de Warê Xoverdayîşî yê Girê Amedîyê de teqaberê dişmenî ameyî teqnayene. Eynî roje Warê Xoverdayîşî yê Girê Cûdîyî îşxalkerî ameyî pirodayene û Warê Xoverdayîşî yê Girê FMyî de droneyêk dîya wardayene. 9ê êlule de zî Warê Xoverdayîşî yê Girê Amedîyê de çalakîya sabotajî ameye kerdene.
Xakurkê
7ê êlule de Warê Xoverdayîşî yê Koordîne yê Xakurkê de îşxalkerî hetê hêzanê ma ra ameyî pirodayene. Na çalakîye de 2 îşxalkerî ameyî cezakerdene.
Bombarduman
Artêşa tirke ya îşxalkere 6,7 û 8ê êlule de Warê Xoverdayîşî yê Şikefta Birîndara, Girê Amedîyê û Şehîd Fedakarî de mewzîyê şerî pê bombaya nuklere û çekanê kîmyewîyan dayî bombarduman ver. Reyna  7 û 8ê êlule de Warê Xoverdayîşî yê Girê Amedîyê, Girê FM, Girê Cûdî, Şehîd Fedakar, Saca,Werxelê pê teyarayanê şerî, helîkopteranê hêrişî û obusan dîyayî bombayan ver.
7 û 8ê êlule de erazîya Gundê Deşişê yê Metîna û dormeyê Awa Zapî û Warê Xoverdayîşî yê  Sîda dîya bombayan ver. Netîceya nê hêrişî de şewato ke vejîya dewam keno.’’
Operasyonê artêşa tirke yo ke 22ê tebaxe de warê Qebra Zahîrî yê Xakurkê de dîya destpêkerdene 31ê tebaxe destveng peyser ancîya.’’
